Verbanus lacus
Verbanus (etiam Verbannus), deinde Maior lacus et Locarni lacus, (Italiane Lago Maggiore) est lacus, quo inter Helveticum pagum Ticini et Langobardiam Pedemontiumque italicas regiones dividitur; ex Italicis lacubus post Benacum spatio secundus est. Ticinus flumen a septentrionibus in Verbanum influit et apud Sextum Calendarum etiam emissarium est. Salubres loci aestivae hibernaeque sedes sunt et lacus navigantibus gratus est. Ad ripas Verbani multi vici et urbes sunt, exempli gratia Locarnum, Scona, Verbania, Labes (Italiane Laveno - Mombello), Luvinum et Arona ubi cardinalis et archiepiscopus Mediolani Federicus Borromeo magnum monumentum ad honorem consobrini eius Sancti Caroli Borromeo aedificandum curavit.